

**GWASANAETHAU YMGYNGHOROL - AMODAU A THELERAU**

Mae'r ddogfen hon yn nodi telerau cytundeb ar gyfer Cyngor Bwrdeistref Sirol Castell-nedd Port Talbot i ddarparu gwasanaeth cymorth/cyngor busnes i'r busnes a elwir yn

Enw'r busnes: ……………………………………….……………………

Cyfeiriad: ……………………………………………………………………..

…………………………………..………….. Côd Post: …………………..

Rwyf i, (enw] ………………….…………………………..…………………….. [rôl]……….……………………………………………… o'r busnes uchod, ar ôl cyflwyno cais i dderbyn y gwasanaeth uchod, yn cytuno i dalu'r ffïoedd a nodir isod AC yn derbyn yr amodau a nodir yn y cytundeb hwn.

Llofnod…………………….….…………..……….. Dyddiad: ……………….………..

E-bost: …………………………………………… Ffôn: …………………………

£63.67 fesul awr (isafswm o ddwy awr) o wasanaeth, gan gynnwys Treth ar Werth o 20%.

Natur y gwasanaeth i'w ddarparu:

…………………………………………………………………………………..…….

……………………………………………………..……………………………….…

……………………………………………………………………………………...…

At ddefnydd CBSCNPT yn unig:

Llofnodwyd: ……………………………….………….. ar ran CBS Castell-nedd Port Talbot

Enw mewn PRIFLYTHRENNAU: ………………………………………….

1. DEHONGLIAD

1.1 Yn y cytundeb hwn:

1.1.1 Ystyr yr “awdurdod” yw Cyngor Bwrdeistref Sirol Castell-nedd Port Talbot, ei weithwyr a'i gynrychiolwyr.

1.1.2 Ystyr y “busnes” yw'r busnes a nodwyd uchod. Mae hyn yn cynnwys: gweithredwr y busnes bwyd, unrhyw berchennog, endid cyfreithiol, gweithiwr a chynrychiolydd arall sy'n gysylltiedig â'r busnes.

1. Cwmpas a Rhagamod
   1. Er mwyn osgoi amheuaeth, ni fydd unrhyw beth yn y cytundeb hwn:
      1. yn cyfyngu ar ddisgresiwn yr awdurdod i arfer unrhyw hawl neu rwymedigaeth y mae ganddo hawl i'w harfer yn ôl y gyfraith; nac
      2. yn gorfodi'r awdurdod i weithredu neu beidio â gweithredu mewn unrhyw ffordd sy'n groes i unrhyw ofynion cyfreithiol.

1. Rhwymedigaethau'r Awdurdod
   1. Mae'r awdurdod yn cytuno y dylid darparu'r gwasanaethau:
      1. gan ddefnyddio sgil a gofal rhesymol;
      2. yn unol ag unrhyw amserlenni y cytunwyd arnynt rhwng y partïon;
      3. heb leihau effaith gofynion neu ddyletswyddau cyfreithiol eraill.

Er mwyn osgoi amheuaeth, ni fydd unrhyw beth yn y cytundeb hwn yn cyfyngu mewn unrhyw ffordd ar ddisgresiwn yr awdurdod i gymryd pa bynnag gamau y mae'n eu hystyried yn briodol yn yr amgylchiadau, gan gynnwys camau gorfodi priodol, os oes eu hangen, yn unol â'i bolisi gorfodi.

* 1. Mae'r busnes yn cytuno y bydd yn rhoi'r wybodaeth a'r cymorth i'r awdurdod y gall fod eu angen ar yr awdurdod yn rhesymol er mwyn galluogi'r awdurdod i gyflawni'r gwasanaeth y cytunwyd arno.

1. Ffïoedd a Thaliadau
   1. Bydd y busnes yn talu'r ffïoedd y cytunwyd arnynt uchod i'r awdurdod am ddarparu'r gwasanaethau.
   2. Bydd hawl gan yr awdurdod i ofyn am daliad ymlaen llaw neu i anfonebu'r busnes am y ffïoedd a nodir, a bydd y busnes yn talu unrhyw symiau sy'n ddyledus o fewn 30 niwrnod i ddyddiad anfoneb yr awdurdod.
2. Cwmpas Cyngor ac Atebolrwydd
   1. Mae'r partïon yn cytuno ar y canlynol:
      1. Y rheswm sylfaenol dros ddarparu cyngor gan yr awdurdod yw cynorthwyo'r busnes wrth gydymffurfio â'r gyfraith;
      2. Efallai na fydd y cyngor a'r arweiniad a ddarperir gan yr awdurdod yn atal camau gorfodi yn y dyfodol;
      3. Gellir disodli'r cyngor neu'r arweiniad a ddarperir gan yr awdurdod; ac
      4. Erys y ddyletswydd ar y busnes i gydymffurfio.
   2. Yn ogystal â'i brif ddiben (4.1 uchod), gall y gwasanaeth hefyd ddarparu cyngor i gynorthwyo'r busnes o ran rheoli busnes bwyd yn llwyddiannus, arfer diogelwch bwyd da neu safonau uwch y bydd y busnes am eu cyflawni o bosib.
   3. Ac eithrio'r hyn a nodir yn benodol yn y cytundeb hwn, caiff yr holl delerau, amodau, gwarantiadau a sylwadau a fyddai fel arall yn cael eu rhoi ar waith neu'n cael eu hawgrymu (dwy statud neu fel arall) yn y cytundeb hwn, neu mewn perthynas ag ef, eu diystyru i'r graddau mwyaf cyflawn a ganiateir gan y gyfraith.
   4. Nid yw'r naill barti'n diystyru atebolrwydd neu'n cyfyngu ar atebolrwydd i'r parti arall am dwyll, nac am farwolaeth neu anaf personol sy'n deillio o'i esgeuluster (fel y'i diffinnir yn Neddf Telerau Annheg mewn Contractau 1977), nac am unrhyw atebolrwydd arall nad yw'n bosib ei ddiystyru na chyfyngu ar atebolrwydd amdano drwy weithredu'r gyfraith.
   5. Cyfyngir atebolrwydd yr awdurdod i'r busnes sy'n deillio o'r cytundeb hwn neu mewn cysylltiad â'r cytundeb hwn (boed hynny drwy gontract, camwedd, esgeuluster neu fel arall) i'r swm a delir gan y busnes am y gwasanaethau hynny mewn unrhyw flwyddyn benodol.
   6. Ni fydd y naill barti'n atebol i'r llall dan unrhyw amgylchiadau dan y cytundeb hwn neu mewn cysylltiad ag ef (boed drwy gontract, camwedd, esgeuluster neu fel arall) am unrhyw golled neu ddifrod anuniongyrchol neu ganlyniadol, neu am unrhyw un o'r colledion canlynol (boed yn uniongyrchol neu'n anuniongyrchol):
      1. colli elw;
      2. colli busnes;
      3. colli cyfle;
      4. colli refeniw;
      5. colli ewyllys da;
      6. colli contractau disgwyliedig; a/neu
      7. golli arbedion disgwyliedig.
   7. Mae'r busnes yn cytuno na fydd gan unrhyw aelod unigol o staff yr awdurdod unrhyw atebolrwydd i'r busnes (boed drwy gontract neu gamwedd, gan gynnwys esgeuluster) sy'n deillio o ddarparu'r gwasanaethau pan fo'r unigolyn hwnnw'n gwir gredu bod y weithred y cyflwynir cwyn yn ei chylch yn unol â'i bwerau neu pan fo ei ddyletswyddau wedi'i orfodi i gyflawni'r weithred honno neu pan fo hawl ganddo i gyflawni'r weithred honno, a phan fo wedi gweithredu'n rhesymol (ac ni fydd y busnes yn cyflwyno unrhyw hawliad yn erbyn y fath aelod unigol o staff yr awdurdod dan yr amgylchiadau hynny).
3. Cyfrinachedd
   1. Bydd pob parti:
      1. yn trin unrhyw wybodaeth gyfrinachol sy'n perthyn i'r parti arall yn gyfrinachol ac yn ei diogelu'n briodol; ac
      2. ni fydd yn datgelu unrhyw wybodaeth gyfrinachol sy'n perthyn i'r parti arall i unrhyw berson arall heb gael caniatâd ysgrifenedig y parti arall ymlaen llaw, ac eithrio i'r fath bobl ac i'r fath raddau sy'n angenrheidiol er mwyn cydymffurfio â'r gyfraith;
4. **LOGOS/CYSYLLTIAD**
   1. Nid yw defnyddio'r gwasanaethau dan y cynllun hwn yn rhoi'r hawl i ddefnyddio unrhyw un o logos Cyngor Bwrdeistref Sirol Castell-nedd Port Talbot nac i honni unrhyw gysylltiad â Chyngor Bwrdeistref Sirol Castell-nedd Port Talbot.
5. **CYFYNGIADAU**

8.1 Bydd Cyngor Bwrdeistref Sirol Castell-nedd Port Talbot yn ceisio darparu gwasanaeth pan fo adnoddau ar gael i ddod i gytundeb, a phan fo'r holl feini prawf perthnasol yn cael eu bodloni. Petai problemau cyfathrebu na ellir eu datrys neu berthynas andwyol rhwng y partïon, mae Cyngor Bwrdeistref Sirol Castell-nedd Port Talbot yn cadw'r hawl i derfynu neu wrthod cais.